stanford-oval/wikipedia huggingface dataset:
APL (ohjelmointikieli)
APL:n nykyinen käyttö > APL:n käytön historiaa

APL:ää on historiansa aikana käytetty hyvin erityyppisten ongelmien ratkaisuun. Sitä on hyödynnetty taloudellis-hallinnollisilla aloilla, matematiikassa, robotiikassa, insinöörialoilla, erilaisissa erikoistehtävissä ja nopeana prototyyppikehittimenä erityyppisten ad hoc -ongelmien ratkaisuissa. Muiden muassa seuraavilla aloilla on käytetty/käytössä APL-pohjaisia ratkaisuja (lista ei ole kattava): valtion budjetti, pankkien ja vakuutusyhtiöiden erikoisohjelmistot, öljynjalostuksen tuotannonohjaus, ydinvoimalaitosten riskianalyysit ja erilaiset moniulotteiset taloussimulaatiomallit.
Erikoisuutena mainittakoon vuoden 1991 Persianlahden sodassa suoritettu Patriot-ohjusten kauko-ohjelmointi: irakilaisten Scud-iskujen eliminoimiseksi asennettujen Patriot-ohjusten ohjaussäädöt tarkistettiin taistelutoiminnan jälkeen (tiedot siirrettiin satelliititse Coloradoon) ja säädettiin ajan voittamiseksi ensin APL:llä, valmis koodi muunnettiin Adaksi (koska vain Ada-koodia sai asentaa Yhdysvaltain armeijan laitteisiin), joka sitten siirrettiin satelliitilla takaisin ohjuksiin.
Esimerkkejä

Yksinkertainen Hei maailma -ohjelma:
'Hello World!'
Ohjelma tulostaa:
Hello World!
Sijoitetaan muuttujaan VEC viisi lukua, joista kaksi on nollaa pienempiä:
VEC ← 2  ¯4  6  ¯7  10
Lukujen summan voi laskea sijoittamalla joka luvun väliin yhteenlaskufunktion:
2 + ¯4 + 6 + ¯7 + 10
493827.5
Seuraava APL-algoritmi etsii kaikki kokonaislukua N pienemmät alkuluvut; kokeillaan ensin N:n arvoa 10:
N←10 ⋄ (~VEC∊VEC∘.×VEC)/VEC←1↓⍳N
2 3 5 7
Lausekkeen toiminnan ymmärtämiseksi luetaan sitä suoritusjärjestyksessä oikealta vasempaan.  Muuttujan VEC arvoksi tulevat luvut 1-10, joista pudotusfunktiolla poistetaan ensimmäinen alkio (koska ykköstä ei lasketa alkuluvuksi):
VEC←1↓⍳N ⋄ VEC
2 3 4 5 6 7 8 9 10
Sisätulo-operaattorin ja tulofunktion avulla muodostetaan vektorin alkioiden kertotaulu:
VEC ∘.× VEC
4  6  8 10 12 14 16 18  20
 6  9 12 15 18 21 24 27  30
 8 12 16 20 24 28 32 36  40
10 15 20 25 30 35 40 45  50
12 18 24 30 36 42 48 54  60
14 21 28 35 42 49 56 63  70
16 24 32 40 48 56 64 72  80
18 27 36 45 54 63 72 81  90
20 30 40 50 60 70 80 90 100
Nyt etsitään ne luvut, jotka sisältyvät kertotauluun eivätkä siten ole alkulukuja. Etsimiseen sopii APL:n jäsenyysfunktio, joka palauttaa ykkösen, jos vasemman argumentin alkio löytyy oikeasta argumentista, muuten nollan:
VEC ∊ VEC∘.×VEC
2 3 5 7 11 13 17 19 23 29 31 37 41 43 47 53 59 61 67 71 73 79 83 89 97
Algoritmi ei ole kovinkaan tehokas, mm. väliaikaisesti käytetty ulkotulo vaatii hetkellisesti paljon muistia, joten tuotantokäyttöön ei algoritmista juuri ole.  Algoritmia voi heti parantaa pienellä koodauksella: pelkistetään alkulukujen 2 ja 3 kerrannaiset pois alkuvektorista ja lisätään ne tuloksen alkuun:
2 3,(~VEC∊VEC∘.×VEC)/VEC←1↓(N⍴1 0 0 0 1 0)/⍳N
2 3 5 7 11 13 17 19 23 29 31 37 41 43 47 53 59 61 67 71 73 79 83 89 97
Lopuksi graafisen käyttöliittymän Hello World -esimerkki DyalogAPL:llä: 
Luodaan GUI-ikkuna fm, annetaan sen koko pikseleinä ja koodataan sille sinertävä tausväri RGB-koodattuna:
'fm'    ⎕WC 'Form' 'Hola Mundo!' ('Coord' 'Pixel') ('Size' 100 310) ('BCol' 153 153 255)
Luodaan fm-objektin lapseksi kirjasinobjekti ja käännetään sitä pii radiaania (180 astetta) Australiaa varten:
'fm.fn' ⎕WC 'Font' 'Times New Roman' ('Size' 64) ('Rotate' (○1))
Kirjoitetaan teksti ikkunaan halutusta sijainnista luotua kirjasinta käyttäen:
'fm.tx' ⎕WC 'Text' 'Hello World' ('Points' 90 300) ('FontObj' 'fm.fn')
Tulos näyttää tältä:
Aiheesta enemmän

A Programming Language (PDF) (englanniksi)
Jantunen, Veli-Matti: Eräs APL-opas.  Järvenpää:  Suomen APL-yhdistys ry, 1998.  Teoksen verkkoversio. (suomeksi)
Suomen APL-yhdistyksen kotisivut (Arkistoitu – Internet Archive)
British APL Associationin kotisivut
ACM/SigAPL:n kotisivut
Sam Sirlinin ylläpitämä APL FAQ (Arkistoitu – Internet Archive)
Dyalog APL:n kotisivut
IBM:n APL2-sivut
APLNow (APL2000), APL+-tuotteiden valmistaja
MicroAPL-kotisivut
Soliton APL:n kotisivut
A+, GPL-lisensoitu APL-johdannainen (Arkistoitu – Internet Archive)
| n k Yleisimmät ohjelmointikielet |
| --- | --- |
Tuotantokäytössä:  Ada  APL  Assembly  AWK  C  C++  C#  COBOL  Dart  Delphi  Eiffel  Erlang  Forth  Fortran  Go  Java  JavaScript  Kotlin  Lisp  Lua  Objective-C  Pascal  Perl  PHP  PostScript  Python  R  Ruby  Rust  Smalltalk  Swift  Tcl  TypeScript  Visual Basic 
Akateemiset:  CLU  Haskell  Logo  ML  OCaml  Prolog  Scheme 
Historialliset:  ALGOL  BASIC  Modula-3  MUMPS  Plankalkül  PL/I  Simula 
Luettelo yleisimmistä ohjelmointikielistä
| Auktoriteettitunnisteet  |
| --- | --- |
Kansalliset:  Espanja  Israel  Yhdysvallat 
Muut:  ELMCIP 
IBM:n APL2-päätteen näppäimistökartta.
Zé Carlos

Zé Carlos (oik. José Carlos de Almeida, 14. marraskuuta 1968 Presidente Bernardes, São Paulo, Brasilia – 25. lokakuuta 2024) oli brasilialainen jalkapalloilija.
Carlos saavutti Brasilian riveissä MM-hopeaa vuonna 1998. Hän pelasi maajoukkueessa vuonna 1998 kaksi ottelua. Carlos pelasi seuratasolla Brasiliassa. Hän oli pelipaikaltaan puolustaja.
Teket

Teket ovat kansa Kongojoen alueella Keski-Afrikassa. Suurin osa heistä asuu Kongon tasavallan alueella, mutta heitä on myös Kongon demokraattisessa tasavallassa ja Gabonissa. Teket puhuvat useita eri teken kielen murteita ja osa puhuu myös ranskaa.
Historia

Teket polveutuvat bantuista, joita asettui Kongojoen alueelle ensimmäisen vuosituhannen alkupuolella. 1400-luvulle tultaessa teket olivat perustaneet paikallisesti voimakkaan kuningaskunnan, joka kävi kauppaa orjilla ja tupakalla, jota liikkui Kongojokea pitkin. He sotivat lounaisia naapureitaan myös kongoja vastaan. 1700-luvun alkupuolella tekejen kuningaskunta ulottui Kongojoen molemmille puolille ja Malebon altaalta Bolobon alueelle. Vuosisadan lopulla teket kuitenkin menettivät osia alueistaan naapurikansoille. Vuonna 1880 Pierre Savorgnan de Brazza perusti Malebon altaalle kauppa-aseman, josta muodostui sittemmin Brazzavillen kaupunki. Alueella oleskellessaan hän tapasi tekekuningas Ilo Makokon ja sopi tämän kanssa alueen tulosta Ranskan siirtomaaksi. Vuonna 1896 teket kapinoivat siirtomaavaltaa vastaan ja ranskalaisten kukistaessa kapinaa noin kolme neljäsosaa tekeistä sai surmansa. Kongon tasavalta itsenäistyi Ranskasta vuonna 1960.
Kulttuuri

Tekejen perinteisiin elinkeinoihin kuuluvat maanviljelys, metsästys ja kalastus. Nykyisin monet heistä myös työskentelevät kaupungeissa, kuten Kongon tasavallan pääkaupunki Brazzavillessä. Perinteisemmät elinkeinot ovat säilyneet maaseudulla. Teket jakautuvat useisiin eri alaryhmiin, kuten fumuihin ja sisiin.
Tekejen perinteiseen uskoon kuuluu näkymättömän maailman olemassaolo, jota hallitsee luojajumala Nziam. Erilaiset henget jotka ilmenevät usein luonnonvoimina toimivat välittäjinä näkymättömän ja näkyvän maailman välillä. Tavalliset ihmiset voivat olla yhteydessä henkiin rukousten ja rituaalien kautta.
Aiheesta muualla

Kuvia tai muita tiedostoja aiheesta Teket Wikimedia Commonsissa
Postikortti Ranskan Kongosta n. 1905. Kuvassa batekien asuinrakennuksia.
Afrofobia

Afrofobia on Suomen oikeusministeriön ”Olen antirasisti” -kampanjan ja Yhdenvertaisuusvaltuutetun mukaan rasismin muoto, jonka syynä on afrikkalaistaustaisuus. Se kohdistuu afrikkalaistaustaisiin henkilöihin, ryhmiin ja yhteisöihin. Afrofobian tarkoitus on epäinhimillistää kohteensa. Siinä yhdistyvät mustien ihmisten kokemat historialliset vääryydet, kuten kolonialismi sekä heihin liitetyt kielteiset stereotypiat. Viranomaiset katsovat, että Suomessa esiintyy rakenteellista rasismia muun muassa afrikkalaistaustaisia kohtaan.
Afrikkalaistaustaisten syrjintä Suomessa

Yhdenvertaisuusvaltuutettu keräsi syksyllä 2019 tietoa afrikkalaistaustaisten henkilöiden kokemasta syrjinnästä verkkolomakkeen ja yksilöhaastattelujen avulla. Raportin mukaan rakenteellista syrjintää tapahtui ainakin kouluissa. Rodullistamista tapahtui oppilaanohjauksessa, kun kyselyyn vastaajille suositeltiin lukion ja korkeakouluopintojen sijaan toisen asteen koulutusta, kuten hoitoalaa, siitä huolimatta, että suomi oli äidinkieli, koulumenestys hyvä ja kiinnostuksen kohteet  toisaalla. Suomea äidinkielenään puhuvia tai hyvän suomen kielen taidon omaavia vastaajia myös ohjattiin "suomi toisena kielenä" -opetukseen, vaikka sille ei olisi ollut tarvetta. Tässä tapauksessa henkilön poikkeaminen valkoisuusnormista johti siihen, että hänen äidinkielensä oletettiin olevan muu kuin suomi.
Yhdenvertaisvaltuutetun selvityksessä todettiin, että vuonna 2019 pääkaupunkiseudulla somalinkielisten työllisyysaste oli toiseksi alhaisin arabiankielisten jälkeen. Somalinkieliset olivat lisäksi sijoittuneet suorittaviin tehtäviin eikä joukossa juuri ollut toimihenkilöitä. Tämän katsottiin todistavan työmarkkinoilla vallitsevasta rakenteellisesta rasismista.
African Anti-Racist Society Finland (AFARS) osoitti vuonna 2020 mieltään rakenteellisen rasismin, etnisen syrjinnän, afrofobian, vihapuheen ja poliisin harjoittaman etnisen profiloinnin kitkemiseksi. Yhteisö pitää muun ohella "maahanmuuttokritiikkiä" rasismina.
Burkhanismi

Oirot-khan, burkhanismissa keskeinen myyttinen hahmo.
Burkhanismi (tunnetaan myös nimellä Ak jan) on altailainen uskonnollinen ja kansallismielinen liike. Uskonto kehittyi Altain alueella 1900-luvun alkupuolella. Liikettä voidaan pitää toisaalta messiaanisia piirteitä omaavana uskontona, mutta myös Altain alueen kansojen yhdistymiseen tähtäävänä kansallismielisenä liikkeenä. Burkhanismin suosio aiheutti aikanaan huolta Venäjän keisarikunnan viranomaisissa ja myös alueen venäläisväestössä. Venäjän viranomaisten ja jopa armeijan häirinnästä huolimatta liike onnistui säilymään toiminnassa vielä Neuvostoliiton vallan ajalle, ainakin 1930-luvulle asti.
1933-luvulta alkaen liike lopulta ajettiin neuvostohallinnon toimesta alas, koska sen nationalistinen ja uskonnollinen maailmankatsomus nähtiin uhkana neuvostovallalle. Vainojen jälkeenkin burkhanismi on säilynyt alueella vaikuttavana uskontona, joskaan sen opinkappaleet ja uskonnolliset käytännöt eivät enää juuri muistuta alkuperäistä 1900-luvun alussa kehittynyttä Burkhanismia.
Historia

Burkhanismin syntyyn myötävaikuttivat toisaalta Venäjän alueelle tuomat uskonnolliset vaikutteet, mutta myös alueella perinteisesti vallinnut samanistinen luonnonuskonto. Liike syntyi näiden vastavoimaksi, ja sen perustajien ja varhaisten johtohahmojen tavoite oli vapauttaa alueen uskonnollinen elämä paitsi uusista venäläisistä vaikutteista, myös shamanismin perinteisistä käytännöistä. Tavoitteena lienee ollut luoda omintakeinen altailainen uskonto, joka tukisi altailaisten erottumista itsenäisenä kansakuntana, ja jonka kautta altailaiset heimot voisivat saavuttaa aiempaa tiiviimmän kansallisen yhteenkuuluvuuden.
Venäjä pyrki aktiivisesti estämään burkhanismin leviämistä ja toimintaa, oletettavasti koska sen nationalistinen luonne oli uhka valtakunnan yhtenäisyydelle. Tästä huolimatta uskonto sai verrattain laajaa kannatusta Altain alueella. Liikettä ei myöskään aluksi täysin kielletty, ja vielä 1930-luvulla burkhanismin johtohahmot ovat käyneet neuvotteluja ja viestinvaihtoa Neuvostoliiton viranomaisten kanssa. 1933-luvuta alkaen burkhanismin vastaisia toimia kovennettiin, minkä jälkeen liike jäi pitkäksi aikaa taka-alalle.
Burkhanismiin kohdistuu yhä tänäkin päivänä jonkin verran kiinnostusta etenkin altailaisen oppineiston piirissä. Kiinnostus ei ole pelkästään akateemista, vaan kansallismielisten altailaisten näkökulmasta uskonnon ajatellaan yhä olevan mahdollinen tapa rakentaa altailaisten kansallista yhteenkuuluvuutta. Nykyaikaisessa burkhanismissa tavoitteena on yleensä "alkuperäisen" tai vaikutteista vapaan autenttisen altailaisen uskonnon rekonstruointi, ja kytkökset 1900-luvun alussa syntyneeseen liikkeeseen ovat vähäisiä.
Uskomukset ja käytännöt

Burkhanismin uskomuksista on saatavilla rajatusti tietoa. Uskonto kuitenkin lainasi alueen samanististen uskontojen maailmankuvaa ja siirsi sen elementtejä opillisesti sidotumpaan, institutionalisoituun ja hierarkisemmin järjestäytyneeseen malliin.
Burkhanismin merkittävin uskonnollinen hahmo on mytologinen Oirot khan. Oirot khanin uskottiin olevan altailaisten kansojen tuleva johtaja. Oirot khanin hahmon kautta myös perustellaan altain alueen kansojen yhteinen alkuperä.
Burkhanismi alun perin vastusti avoimesti alueen samanistisia uskontoja. Sen maailmankuva kuitenkin on luonteeltaan samanistinen, ja se jakaa alueen samanististen uskontojen uskomuksen henkiin, jotka vaikuttavat alisessa ja ylisessä maailmassa. Burkhanismin mukaan samanismi on epätoivotulla tavalla tekemisissä alisen maailman henkien kanssa, kun taas burkhanismissa huomio ja palvontamenot kohdistuvat ylisen maailman ja luonnon henkiin. Ajan myötä shamanistiset vaikutteet ovat kuitenkin tulleet myös osaksi burkhanismia.
Samanistisiin luonnonuskontoihin verrattuna burkhanismi on selvästi organisoidumpi. Institutionalisoitunut ja hierarkisesti järjestäytynyt tapa harjoittaa uskontoa on luultavasti omaksuttu buddhalaisuudesta. Burkhanismin hengellisten johtajien (jarlykchy) välillä vallitsi hierarkinen valtajärjestelmä, ja uskonnolla oli myös yksittäinen uskonnollinen johtaja, joka toimi kaikkien jarlykchyjen johtajana. Johtajan tehtävänä oli esimerkiksi opettaa jarlykchyille uskonnon opinkappaleita ja rituaaleja kahdesti vuodessa pidettävissä kokoontumisissa. Nimellä näistä johtajista tunnetaan ainakin Tyryi Amgechi.
Posetiivi

Posetiivari Wienissä, Itävallassa
Posetiivi on automaattisoitin, jonka kierrettävä kampi käyttää palkeita, jotka puhaltavat ilmaa urkupillistön läpi. Kampeen liittyy soittorasiamekanismi, joka säätelee pillien aukeamisjärjestystä. Mekaanisen musiikin museossa Varkaudessa on posetiiveja näytteillä.
Posetiivarit kulkivat 1800-luvulla ja 1900-luvun alussa suurissa yleisötapahtumissa, kuten markkinoilla, ja välittivät muotisävelmiä: iskelmiä ja oopperaa. He saivat rahaa myymällä onnenlehtiä eli pieniä ennustuskortteja. Suomeen tuli posetiivareita muista Pohjoismaista ja Saksasta sekä myöhemmin Italiasta.
Suomalaisia, rekisteröityneitä posetiivareita oli vuoden 2019 alussa 30. Posetiivin soittajiin kuuluu muiden muassa pilapiirtäjä Heikki Paakkanen, joka esiintyy soittimensa kanssa Helsingin Ullanlinnassa joka vappuna.
Jo edesmennyt Teuvo Ylitalo toi Suomeen 1980-luvulla Alankomaista suuret katu-urut, joka paremmin tunnetaan katusoittimena Keski-Euroopassa (engl. street organ). Tämä soitin painaa yli 2 000 kiloa, ja sitä kuljetetaan omalla kuljetusalustallaan asuntoauton perässä. Näitä soittimia valmistetaan pääasiassa Alankomaissa ja Saksassa. Edelleenkin koko valmistusprosessi on käsityötä, joka osaltaan selittää soittimien hinnan.
Kesällä 2009 oli Hämeenlinnassa ensimmäinen kansainvälinen posetiivifestivaali. Tämä kolmipäiväinen tapahtuma keräsi posetiivareita Saksasta, Tanskasta, Ruotsista, Virosta, Puolasta ja Suomesta noin 25 soittajaa. Se oli jatkoa Viron ja Tarton vuosien 2006 ja 2008 tapahtumille sekä Hämeenlinnan festivaaleille 2007.
Gramofoni ja radio syrjäyttivät posetiivit uuden musiikin levittäjinä.
Aiheesta muualla

Wikimedia Commonsissa on kuvia tai muita tiedostoja aiheesta .
Aineetonkulttuuriperinto wiki: Posetiivin soittaminen
Mekaanisen Musiikin Museo Varkaudessa
Posetiivarit Suomessa -Historia
Memory of the Netherlands: From Musical Clock to Street Organ (Arkistoitu – Internet Archive) (englanniksi)
Suomen posetiivarit ry (Arkistoitu – Internet Archive)
Heta-Linnea Kovanen

| Heta-Linnea Kovanen> Henkilötiedot |
| --- | --- |
Syntynyt: 5. maaliskuuta 1990 (ikä 34) Vesanto
Kansalaisuus:  suomi
Ammatti:  kuvittaja, graafikko, suunnittelija
Aiheesta muualla
Kotisivut
    
Heta-Linnea Kovanen on suomalainen kuvittaja, kuvataiteilija ja suunnittelija. Hän on kotoisin Pohjois-Savosta Vesannolta, mutta asuu nykyään Helsingissä
Heta-Linnea Kovanen on työskennellyt kuvataidekentällä vuodesta 2013 asti.Hänen kuvitustaan on nähty muun muassa Into-kustannuksen julkaisemassa, Sara Kärpäsen kirjoittamassa Naisten kaupunki -kirjassa. Kovanen oli mukana Kulta Ry:n ja SKR:n yhteisessä Taiteiden kesä -hankkeessa vuonna 2021, jonka lisäksi hänet valittiin kuuden kuvataiteilijan ryhmään mukaan Suomen valtioneuvoston kanslian Suomi toimii -kokonaisuuden tilaamaan Nykytunteen Museoon, joka noteerattiin myös Suomen merkittävimmässä luovan alan Vuoden Huiput -kilpailussa
Kovasen teoksia on nähty muun muassa Taiteilijayhdistys YÖ ry:n ja Savonlinnan Luontoelokuvafestivaalin yhteisessä videotaiteen esityssarjassa vuonna 2021 sekä Linea d'Ombra -festivaalilla Italiassa
Mikael Granlund (jääkiekkomaalivahti)

| Mikael Granlund> Henkilötiedot |
| --- | --- |
Syntynyt: 27. helmikuuta 1971 (ikä 53) Helsinki
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  198 cm
Paino:  92 kg
Pelaajaura
Pääsarjaura:  1991–2000
Seurat:  GrIFK TPS HIFK Karhu-Kissat Gap HC Heilbronner Falken Väsby IK
Mikael Granlund (s. 27. helmikuuta 1971 Helsinki) on entinen suomalainen jääkiekkomaalivahti, joka pelasi SM-liigassa vuosina 1991–1994. Hän voitti HIFK:n riveissä pronssimitalin kaudella 1991–1992.
Ura

Mikael Granlund aloitti jääkiekon Espoossa, EJK:ssa, mutta siirtyi HIFK:hon jo 9-vuotiaana. B-juniori-ikäisenä hän vaihtoi Grankulla IFK:hon. Kausi 1990–1991 sujui I-divisioonassa GrIFK Hockeyssä ja kauden päätteeksi Granlund oli myös mukana nuorten maailmanmestaruuskilpailuissa Kanadassa. 
Kaudeksi  1991–1992 Granlund siirtyi SM-liigan Turun Palloseuraan (TPS). Kesken kauden hän siirtyi HIFK:hon. HIFK oli runkosarjan päätteeksi kuudes ja kohtasi puolivälierissä TPS:än. HIFK päätti kauden ottamalla pronssimitalit.
Granlund jatkoi HIFK:ssa myös kausilla 1992-1993 ja 1993-1994. 
Hän edusti Suomen A-maajoukkuetta 3 ottelussa kaudella 1993 (Deutschland-Cup).
Kaudet 1994–1995 ja 1995–1996 Granlund pelasi Ranskassa Gap HC:ssa. Ranskasta Granlund siirtyi Saksan Heilbronner Falkeniin, jossa pelasi kauteen 1999-2000 asti.
Granlund siirtyi kaudeksi 2000–2001 Väsby IK:hon, Ruotsin jääkiekon I-divisioonaan. Kyseisen kauden jälkeen Granlund päätti uransa.
C++26

C++26 on C++-ohjelmointikielen ISO-standardiversio, joka kehitetään C++23-standardin seuraajaksi. Standardin on suunniteltu valmistuvan vuonna 2026.
Ominaisuudet

Mukaan äänestettyjä kohtia ovat:
hazardiosoittimet: rinnakkaiseen käsittelyyn tarkoitetut lukottomat osoittimet, joilla on yksi kirjoittaja ja useita lukijoita. Vain osoittimen omistaja voi asettaa sen arvon ja mikä tahansa määrä säikeitä voi lukea sen arvon. Hazardiosoittimet ovat samankaltainen tekniikka kuin Read-Copy-Update (RCU); ensimmäinen on käytössä MongoDB:ssä ja jälkimmäinen on käytössä Linuxissa. Myös Read-Copy-Update -mekanismin tukea on ehdotettu lisättäväksi C++26-standardiin.
nimen pois jättäminen tietyissä tilanteissa
määrittelemättömän käytöksen poistaminen tietyissä tilanteissa (P2621R3)
alustakohtaiset tiedostokahvat
Ehdotettuja kehityskohtia ovat:
reflektio
asynkroninen suoritus std::execution
lineaarialgebra (osa Fortranille kehitetystä BLAS-standardista)
Edistettäviä, mutta ei varmaa valmistumisajankohtaa:
contracts
Neljäksi avainkohdaksi mainitaan asynkronisen suorittamisen std::execution parannukset, tyyppi- ja muistiturvallisuuden parannukset, reflektio ja contracts. Eräs ehdotettu muutos on, että alustamaton muuttuja ei enää ole määrittelemätöntä (P2795R5). Muutoksen myötä alustamaton luku voidaan määritellä virheeksi. Lisäksi muut määrittelemättömät käytökset voidaan poistaa (P3436R1).
Aiheesta muualla

C++26 ominaisuudet ja tuki kääntäjissä (englanniksi)
Filioque

Filioque on latinaa ja tarkoittaa ’ja Pojasta’.  Filioque-lisäys ja siitä seurannut Filioque-kiista liittyvät idän ja lännen kirkkojen väliseen erimielisyyteen Nikean uskontunnustuksen tekstistä. Tunnustuksen Pyhää Henkeä käsittelevä kolmas kappale kuului alun perin ”Et in Spiritum Sanctum, Dominum et vivificantem, qui ex Patre procedit” (suom. Ja Pyhään Henkeen, Herraan ja eläväksi tekijään, joka lähtee Isästä). Myöhemmin lännen kirkkojen piirissä tuli tavaksi lisätä lauseeseen sana Filioque (”Et in Spiritum Sanctum, Dominum et vivificantem, qui ex Patre Filioque procedit” (suom. Ja Pyhään Henkeen, Herraan ja eläväksi tekijään, joka lähtee Isästä ja Pojasta).
Filioque-lisäys oli merkittävässä osassa katolisen ja ortodoksisen kirkon suuressa skismassa, joka johti kirkkojen eroon. Ortodoksit eivät hyväksyneet lisäystä. Ero oli monisatavuotinen prosessi, jonka tärkein askel oli vuonna 1054 tehdyt paavin lähettilään ja Konstantinopolin patriarkan vastavuoroiset pannaanjulistukset, jotka purettiin vasta vuonna 1965.
Ze

Ze tarkoittaa seuraavia:
Líneas Aéreas Azteca, IATA-koodi ZE, lentoyhtiö
Ze, japanilainen mangasarja
Zè, kaupunki Beninissä
že (ژ), arabialainen kirjain.
Henkilöt

Ze on seuraavien henkilöiden nimi:
Zé Arigó (1921–1971), brasilialainen parantaja
Zé Carlos (1968–2024), brasilialainen jalkapalloilija
Zé Castro (s. 1983), portugalilainen jalkapalloilija
Zé Elias (s. 1976), brasilialainen jalkapalloilija
Ze Frank (s. 1972), yhdysvaltalainen näyttämötaiteilija
Zé Kalanga (s. 1983) angolalainen jalkapalloilija
Zé Maria (s. 1949), brasilialainen jalkapalloilija
Zé Ramalho (s. 1949), brasilialainen säveltäjä
Zé Roberto (s. 1974), brasilialainen jalkapalloilija
Zé Sérgio (s. 1957), brasilialainen jalkapalloilija
Raphaël Marie Ze (1932–2011), kamerunilainen roomalaiskatolinen piispa
Ze Rong (161–197), kiinalainen kenraali
Tom Zé (s. 1936), brasilialainen muusikko
Zhang Ze (s. 1990), kiinalainen tennispelaaja.
Rooman kuuria

Rooman kuuria tai Paavillinen kuuria tarkoittaa Pyhän istuimen hallitusta ja keskushallintoa. Tämän vuoksi kuuria on paavin jälkeen roomalais-katolisen kirkon vaikutusvaltaisin toimielin. Nimitys "kuuria" tulee 1000-luvun lopulta, jolloin se tarkoitti paavin hovia . Nykyisen muotonsa kuuria sai paavi Johannes Paavali II:lta vuonna 1988 apostolisen konstituution Pastor bonuksen kautta. Vuonna 2014 paavi Franciscus perusti kuuriaan taloussihteeristön.
Kuuria koostuu seuraavista toimielimistä:
Valtiosihteeristö, jota johtaa kardinaalivaltiosihteeri. Valtiosihteeristöön kuuluvat:
Yleisten asioiden osasto
Valtiosuhteiden osasto
Diplomaattisen henkilöstön osasto
Taloussihteeristö
yhdeksän kongregaatiota
uskonopin kongregaatio, joka on tärkein kaikista kongregaatioista
idän kirkkojen kongregaatio
liturgian ja sakramenttijärjestyksen kongregaatio
pyhäksi julistamisen kongregaatio
piispojen kongregaatio
kansojen evankelioimisen kongregaatio
papiston kongregaatio
sääntökuntien ja apostolisen yhteisöelämän kongregaatio
katolisen opetuksen kongrekaatio
kolme oikeusistuinta
apostolinen katumusoikeusistuin  eli paavillinen penitentiariaatti
apostolisen signatuurin ylin oikeusistuin
Rota Romana -oikeusistuin
Näiden lisäksi on paavillisia neuvostoja ja komissioita muun muassa Latinalaista Amerikkaa ja perheitä varten.